Rahandusminister Keit Pentus-Rosimannuse sõnul võimaldab tugev majanduskasv ära jätta kõige suuremad kärped.
Pentus-Rosimannus rääkis suvise majandusprognoosi tuvustamisel, et ta soovib leida ka võimaluse päästjate, politsei ja õpetajate palgatõusuks. Nimelt muutub tema sõnul nende sektorite palgamure keskmise palga kiire kasvu taustal teravaks.
Samas märkis minister, et rahanduses tuleb otsuseid langetada ettevaatlikult ja suur eesmärk on ikkagi kulude vähendamine.
Rahandusministeeriumi suvise majandusprognoosi järgi kasvab Eesti majandus sel aastal 9,5 protsenti, tulevaks aastaks prognoosib ministerium sisemajanduse koguprodukti (SKP) reaalkasvuks 4 protsenti.
Rahandusministeeriumi suvine majandusprognoos on üks aluseid, mille põhjal koostab valitsus 2022. aasta riigieelarve eelnõu.